## CONTRACT DE FINANȚARE

PENTRU EXECUȚIA GRANTURILOR PENTRU TINERII CERCETĂTORI

**Nr. \_\_\_\_\_/\_\_\_\_\_\_2013**

**Art. 1. PĂRTILE CONTRACTANTE**

**Universitatea Babeş-Bolyai (UBB)**, cu sediul în Cluj-Napoca, str. M. Kogălniceanu nr. 1, jud. Cluj, telefon 0264-405300, cod unic de înregistrare 4305849, reprezentată prin RECTOR Acad. Prof. Ioan-Aurel POP şi Director Financiar-Contabil Ec. Istvan Pusok, în calitate de **AUTORITATE CONTRACTANTĂ**,

**şi**

**D-l, D-na \_\_\_\_\_\_\_\_\_\_\_\_\_\_\_\_\_\_\_\_\_\_\_,** cu următoarele date de identificare*\_\_\_\_\_\_\_\_\_\_\_\_\_\_\_\_\_\_(funcţia ocupată în cadrul UBB / facultatea / departamentul / adresa/telefon/fax/adresa de email)*, în calitate de **CONTRACTOR**,

au convenit la semnarea de comun acord a prezentului contract de grant pentru tinerii cercetători, în conformitate cu Hotărârile CA Nr. 9518 / 29.04.2013, Nr. 16861 /12.07.2013, Nr. 23657/8.10.2013, 24359/14.10.2013.

**Art. 2. OBIECTUL CONTRACTULUI**

Obiectul contractului îl constituie execuţia activităţilor grantului de cercetare cu titlul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în conformitate cu propunerea de proiect a *Contractorului*, proiect de cercetare evaluat şi propus spre finanţare de către Consiliul Ştiinţific al Universităţii Babeş-Bolyai, denumit în continuare CS-UBB.

**Art. 3. DURATA CONTRACTULUI**

3.1. Durata contractului este de **12 luni**.

3.2. Prezentul contract de grant intră în vigoare la data semnării şi atribuirii numărului de contract de către *Autoritatea Contractantă* şi este valabil până la data prevăzută pentru finalizarea raportului de activitate (cel mult 1 lună de la finalizarea contractului).

3.3.Contractorul începe execuţia proiectului prevăzut în prezentul contract la data de **01.11.2013**.

3.4. *Contractorul* încheie execuţia completă a proiectului, care este obiect al prezentului contract, până la data de **31.10.2014**.

**Art. 4. VALOAREA CONTRACTULUI**

4.1. Valoarea contractului este de **20.000 lei**, reprezentând suma maximă alocată proiectului prin hotărârile CA ale UBB conform Art.1.

4.2. Categoriile de cheltuieli eligibile pentru realizarea grantului sunt:

- **cheltuieli de personal** (inclusiv contribuţiile legale aferente salariilor şi veniturilor asimilate acestora),

- **cheltuieli de logistică**: echipamente, cheltuieli materiale, cheltuieli pentru diseminare, informare - documentare, taxe de acces la infrastructura terţilor, etc,

- **cheltuieli de deplasare** în ţară şi/sau în străinătate, pentru stagii de documentare sau cercetare, participări la manifestări ştiinţifice din domeniul proiectului,

prevăzute în normele metodologice privind stabilirea categoriilor de cheltuieli pentru activităţi de cercetare-dezvoltare şi de stimulare a inovării, finanţate de la bugetul de stat, aprobate prin Hotărârea Guvernului nr. 137/2011.

**Art. 5. OBLIGAŢIILE PĂRŢILOR CONTRACTANTE**

**5.1. OBLIGAŢIILE CONTRACTORULUI**

5.1.1. Răspunde de desfăşurarea activităţilor de cercetare în conformitate cu conţinutul proiectului de cercetare pe baza căruia a fost selectat în competiția internă privind acordarea de granturi pentru tinerii cercetători.

5.1.2. *Contractorul* va depune la Centrul pentru Managementul Cercetării Stiinţifice (CMCS) un **RAPORT PRELIMINAR DE ACTIVITATE** (ştiinţific şi financiar) la 6 luni de la începerea contractului. Raportul preliminar va fi analizat de CS-UBB, care va decide continuarea finanțării în funcție de realizarea obiectivelor asumate de contractor în proiect.

5.1.3. În termen de maximum 1 lună de la finalizarea contractului, *Contractorul* va preda la CMCS un **RAPORT FINAL DE ACTIVITATE** (ştiinţific şi financiar) în care va descrie calitativ și cantitativ rezultatele cercetării, cu menţionarea explicită a modului de diseminare a rezultatelor prin elemente cuantificabile (număr de publicații, participări / comunicări la manifestări științifice, manuscrise, brevete etc.).

5.1.4. Prin semnarea contractului de grant, *Contractorul* își asumă că, până la încheierea contractului, va face dovada participării la cel puțin o manifestare științifică internațională de prestigiu din străinătate și a trimiterii spre publicare a unui manuscris la o revistă internațională de prestigiu pentru domeniul respectiv (indexată în baze de date precum ISI, ERIH, EBSCO, SCOPUS sau cu statut similar) sau la o editură internațională de prestigiu (conform definițiilor date în Hotărârea 404/2012 a Senatului UBB).

5.1.5. Se asigură că orice publicaţie sau rezultat apărut şi raportat în urma activităţilor finanţate prin prezentul contract va avea menţionat numele finanţatorului (Universitatea Babeş-Bolyai) şi numărul contractului de grant, potrivit art. 76 şi 77 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată prin Legea nr. 324/2003, cu modificările şi completările ulterioare.

5.1.6. Prezintă la solicitarea *Autorităţii Contractante*, date referitoare la fundamentarea cheltuielilor solicitate spre decontare şi documente suplimentare, referitoare la derularea proiectului de cercetare care face obiectul prezentului contract.

5.1.7. Se angajează ca, în condițiile în care cerințele minimale asupra livrabilelor conform punctului 5.1.4. nu sunt îndeplinite, să returneze contravaloarea grantului cel mai târziu până la încheierea anului bugetar.

5.1.8. Va utiliza sumele prevăzute prin contractul de grant numai în scopul realizării propunerii de proiect*. Contractorul* decide asupra modului de repartizare a sumelor pe categorii de cheltuieli, în funcţie de activităţile şi obiectivele proiectului. În cazul în care sumele contractate nu sunt cheltuite în totalitate, diferenţele vor fi considerate economii ale *Autorităţii Contractante*.

5.1.9. În cazul în care *Contractorul* va avea funcţia de bază în prezentul grant de cercetare, acesta îşi va asigura salariul lunar (cu toate contribuţiile) din valoarea alocată pentru finanţare (20.000 lei), conform reglementărilor legale în vigoare, asigurându-se de îndeplinirea criteriilor minimale asumate prin contract.

5.1.10. Respectă normele de bună conduită în activitatea de cercetare, dezvoltarea tehnologică şi inovare, prevăzute de Legea nr. 206/2004, cu modificările şi completările ulterioare, precum şi codul etic al UBB;

5.1.11. Întocmeşte la timp documentele necesare pentru deschiderea finanţării respectiv pentru decontarea grantului de cercetare.

5.1.12. Notifică în scris CS-UBB în cazul în care nu mai poate desfăşura activitatea de cercetare pentru care s-a încheiat prezentul contract în maxim 10 zile de la momentul constatării. Anunţă de asemenea CS-UBB asupra modificării datelor sale de identificare respectiv asupra încetării contractului de angajare cu *Autoritatea Finanţatoare*.

**5.2. OBLIGAŢIILE AUTORITĂȚII FINANȚATOARE**

5.2.1. Asigură finanţarea în condiţiile prevăzute de prezentul contract, conform documentelor interne depuse de către directorul de grant (deviz antecalcul, plan de realizare a proiectului, referate de necesitate, justificari de manoperă/pontaje, cereri de deplasare, etc. ).

5.2.2. Asigură suportul administrativ pentru derularea grantului de cercetare.

5.2.3. Sprijină *Contractorul* în derularea activităţilor grantului, punând la dispoziţia acestuia infrastructura de cercetare existentă.

5.2.4. Asigură evaluarea şi avizarea lucrărilor efectuate şi a rezultatelor obţinute în conformitate cu RAPORTUL PRELIMINAR și RAPORTUL DE FINAL DE ACTIVITATE, cu sprijinul CS-UBB.

5.2.5. Răspunde de păstrarea documentelor care au stat la baza încheierii contractului pe o perioadă de 1 an de la data finalizării acestuia.

**Art. 6. EVALUAREA ŞI AVIZAREA LUCRĂRILOR**

Obiectivele evaluării şi avizării rezultatelor vor fi urmărite prin:

6.1. Stadiul atins în derularea proiectului, în raport cu propunerea de proiect iniţială şi în conformitate cu planul de realizare, anexă la contractul de finanţare.

6.2. Valoarea şi nivelul ştiinţific al rezultatelor obţinute până în stadiul respectiv.

6.3. Măsura în care rezultatele au fost diseminate și alte constatări.

6.4.În cazul în care, pe parcursul derulării grantului, *Contractorul* constată că obiectivele propuse nu pot fi îndeplinite din motive obiective, acesta va notifica CMCS. Situația va fi analizată de CS-UBB, care va decide asupra oportunităţii de continuare / sistare a contractului, cu / fără returnarea sumelor avansate (în totalitate sau partial) *Contractorului*.

6.5. În cazul în care Contractorul nu și-a îndeplinit obligațiile de la Art. 5, se vor lua măsurile administrative în consecinţă, conform prezentului contract, reglementărilor interne ale UBB și legislaţiei în vigoare.

**Art. 7. FORŢA MAJORĂ**

Potrivit legii, forţa majoră apără de răspundere partea care o invocă, pentru evenimente imprevizibile şi de neînlăturat, cu condiţia ca, în termen de 5 zile de la data producerii evenimentului, să înştiinţeze în scris cealaltă parte despre aceasta, precum şi despre consecinţele ce afectează executarea prezentului contract.

# Art. 8. LITIGII

Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţie, iar în caz contrar sunt de competenţa instanţei judecătoreşti de drept comun.

**Art. 9. COMUNICĂRI**

9.1. Orice notificare/comunicare/raport adresată de una dintre părţi celeilalte în executarea prezentului contract, va fi transmisă exclusiv la următoarele adrese:

- pentru *Autoritatea Finanţatoare*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume responsabil granturi, adresa CMCS, birou nr., telefon, e-mail)*

- pentru *Contractant*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume, adresa facultăţii, telefon, e-mail)*

8.2. Toate documentele scrise trebuie înregistrate atât în momentul transmiterii, cât şi în momentul primirii.

8.3.Comunicările dintre părţi se pot face şi prin telefon, poştă, fax sau e-mail, cu condiţia confirmării în scris a primirii comunicării.

**Art. 10.** Prezentul contract şi anexele sale pot fi modificate şi/sau completate numai prin acte adiţionale semnate de către ambele părţi.

**Art. 11.** Propunerea de proiect, devizul antecalcul respectiv planul de realizare în baza căruia s-a acordat finanţarea fac parte integrantă din contract.

Prezentul contract s-a încheiat în două exemplare, ambele având valoare de original, din care un exemplar pentru **Autoritatea Contractantă** şi unul pentru **Contractor**.

**AUTORITATE CONTRACTANTĂ: CONTRACTOR:**

RECTOR, Director de grant,

Acad. Prof. Ioan-Aurel POP *(nume/prenume, semnatura)*

Director Financiar-Contabil,

Ec. Istvan PÜSŐK

Biroul juridic,

Alexandru BRAŞOVEANU